
ANUNȚ

Comuna Turulung, cu sediul în localitatea Turulung, str. Parcului nr. 260, județul Satu Mare, organizează concurs de ocupare, pe perioadă determinată, a 3 (trei) posturi de natură contractuală în afara organigramei Comunei Turulung, în cadrul proiectului finanțat din fonduri europene nerambursabile „Servicii de îngrijire la domiciliu pentru persoanele vârstnice în Comuna Turulung”, cod SMIS/ID 349025.
Posturile scoase la concurs

	Nr.
	Funcție
	Cod COR
	Normă de lucru
	Perioadă

	1
	Manager de proiect
	242101 manager proiect
	84 ore/lună
	42 de luni de la semnarea contractului de finanțare

	2
	Responsabil grup țintă
	242320 specialist în recrutare
	42 ore/lună
	42 de luni de la semnarea contractului de finanțare

	3
	Responsabil organizare viață socială activă
	263508 instructor-educator pentru activități de resocializare
	84 ore/lună
	36 de luni



Calendarul de desfăşurare a concursului: 
Concursul se organizează la sediul Primărie comunei Turulung, sat Turulung, str. Parcului, nr. 260, județul Satu Mare.
Proba scrisă se va susține în data de 15.09.2026, ora 10:00. 
Proba interviu se va susține în data de 18.09.2026, ora 10:00. 
Dosarele de înscriere la concurs se depun la sediul UAT Turulung, cod poştal: 447335, telefon 0261-836001, e-mail: primaria@primariaturulung.ro, în termen de 10 zile lucrătoare de la data publicării anunţului la sediul și pe pagina proprie de internet a instituției, respectiv cel mai târziu în data de 04 septembrie 2026.
· 25 august 2026 – 07 septembrie 2026 – depunere  dosare de concurs
· 08 – 09 septembrie 2026 – selecția dosarelor de concurs 
· 09 septembrie 2026 – afișarea rezultatelor selecției dosarelor de concurs
· 10 septembrie 2026 – depunere contestații la rezultatul selecției dosarelor de concurs
· 11 septembrie 2026 – soluționare contestații și afișarea rezultatelor finale la selecția dosarelor de concurs 
· 15 septembrie 2026 – proba scrisă 
· 15 septembrie 2026 – afișarea rezultatelor la proba scrisă
· 16 septembrie 2026 – depunere contestații la proba scrisă
· 17 septembrie 2026 – soluționare contestații și afișarea rezultatelor finale la proba scrisă
· 18 septembrie 2026 – proba interviu

Documentele solicitate candidaţilor pentru întocmirea dosarului de concurs
În vederea înscrierii la concurs, candidații vor prezenta un dosar de concurs care va conține următoarele documente:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să atesteze nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) cazierul judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului;
h) certificatul de integritate comportamentală, în condițiile Legii nr. 118/2019;
i) curriculum vitae, model comun European (datat și semnat pe fiecare pagină);
j) declarație de disponibilitate privind timpul alocat;
k) informare/declarație privind prelucrarea datelor cu caracter personal, conform Regulamentului (UE) 2016/679.
Copiile actelor prevăzute mai sus se prezintă însoțite de documentele originale, care se certifică cu mențiunea „conform cu originalul”.
Lipsa documentelor, neconcordanța dintre informațiile din dosar și documentele solicitate, depunerea acestora la altă adresă decât cea indicată în anunț sau după termenul-limită precizat atrag automat respingerea dosarului candidatului.
Locul și modalitatea de depunere a dosarelor
Adresa de depunere: Primăria comunei Turulung, str. Parcului nr. 260, localitatea Turulung, județul Satu Mare, cod poștal 447335 (sau prin e-mail la primaria@primariaturulung.ro. 
Persoană de contact / secretar comisie: Rakoczi Csilla
Telefon / e-mail: 0261-848944 / primaria@primariaturulung.ro
Dosarul de concurs poate fi depus personal, prin Poșta Română, serviciul de curierat rapid, poșta electronică. În cazul depunerii prin mijloace electronice, documentele se transmit în format PDF, lizibile, cu o dimensiune de maximum 1 MB pentru fiecare document; candidatul are obligația de a se prezenta cu documentele în original, pentru certificare, cel mai târziu la data susținerii probei scrise, sub sancțiunea neemiterii actului administrativ de angajare.
Condițiile generale de participare la concurs
Conform art. 15 din HG nr. 1336/2022:
a) are cetățenia română, sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane asupra minorilor, precum și pentru completarea Legii nr. 76/2008.

Condițiile specifice:
Pentru postul de Manager proiect:
· Studii necesare – absolvent de studii superiorare finalizate cu diplomă de licență
· Vechime în specialitatea studiilor – experiență de lucru într-o poziție de coordonare  - 1 an 
Pentru postul de Reponsabil grup țintă:
· Studii necesare – absolvent de studii superiorare finalizate cu diplomă de licență 
· Vechime în specialitatea studiilor – experiență de lucru în domeniul social – 1 an

Pentru postul de Responsabil organizare viața socială activă:
· Studii necesare – studii medii absolvite cu diplomă de bacalaureat 
· Vechime în specialitatea studiilor – experiență de lucru în organizarea evenimentelor/domeniul social - 1 an

Bibliografia:
· Constituţia României, republicată, 
Cu tematica - Integral
· Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare, 
Cu tematica - Integral
· Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare,
Cu tematica – Integral
· Titlul III ale părții a VI-a din O.U.G. nr. 57/2019 privind Codul administrativ, cu modificările și completările ulterioare,
Cu tematica Capitolele I, III și IV
· Legea nr. 53/2003 – Codul muncii, republicată, cu modificările și completările ulterioare
Cu tematica Integral
· OUG nr. 133/2021 privind gestionarea financiară a fondurilor europene pentru perioada de programare 2021 – 2027, alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare – integral;
· HG nr. 829/2022 pentru aprobarea Normelor metodologice de aplicare a prevederilor OUG nr. 133 /2021 privind gestionarea financiară a fondurilor europene pentru perioada de programare 2021 – 2027, alocate României din Fondul european de dezvoltare regionala, Fondul de coeziune, Fondul social european Plus, Fondul pentru o tranziție justă – integral.
· Legea nr. 17/2000 privind asistența socială a persoanelor vârstnice, cu modificările și completările ulterioare; 
Cu tematica – Integral
· Legea asistenței sociale nr. 292/2011, cu modificările și completările ulterioare 
Cu tematica – Interal
· Legea nr. 197/2012 privind asigurarea calității în domeniul serviciilor sociale 
Cu tematica – Integral
· Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare 
Cu tematica  - Integral

